“বিজেপির আয়ু ২-৩ বছর,” মহাসমেবেশে ভবিষ্যদ্বাণী করলেন মমতা!

কলকাতা: ২০২৬-এর বিধানসভা নির্বাচনকে (Assembly Election 2026) পাখির চোখ করে ঘুঁটি সাজাচ্ছে রাজ্যের শাসক দল তৃণমূল কংগ্রেস (TMC)। তাই নির্বাচনের রূপরেখা তৈরি করতে বৃহস্পতিবার কলকাতার নেতাজি ইন্দোর স্টেডিয়ামে চলছে দলের মহাসমাবেশ। আর এই সমাবেশের মঞ্চ থেকে বিজেপিকে (BJP) একহাত নেন তৃণমূল সুপ্রিমো মমতা বন্দ্যোপাধ্যায় (Mamata Banerjee)। সেই সঙ্গে তাঁর নিশানায় এদিন বামেদের নামও উঠে আসে। তাই বামফ্রন্ট এবং বিজেপিকে একযোগে তিনি ‘গেরুয়া কমরেড’ বলে কটাক্ষ করেন।

এদিন সমাবেশ মঞ্চ থেকে মুখ্যমন্ত্রী মমতা বন্দ্যোপাধ্যায় সাফ জানিয়ে দেন যে, পশ্চিমবঙ্গের আসন্ন বিধানসভা নির্বাচনেও বিজেপির ভরাডুবি হবে। দেশের অন্যান্য রাজ্যের নির্বাচনের ফলাফলের প্রসং টেনে মমতা বলেন, “মহারাষ্ট্র-দিল্লিতে ওরা বিজেপির খেলা ধরতে পারেনি। বাংলায় আমরা ধরব। যোগ্য জবাব দেব। ২০২৭ থেকে ২০২৯-এর মধ্যে বিজেপি শেষ হয়ে যাবে। বিজেপির আয়ু ২-৩ বছর।’’

আরও পড়ুন: মুকুল-শুভেন্দু , বেইমানদের আমিই চিহ্নিত করেছিলাম: অভিষেক

এছাড়াও এদিন কেন্দ্র এবং কেন্দ্রীয় এজেন্সিকে একইসঙ্গে কটাক্ষ করেন মমতা। তাঁর দাবি, ভোটের আগে কেন্দ্রীয় এজেন্সিগুলিকে ব্যবহার করে বিজেপি। এই প্রসঙ্গে তিনি বলেন, ‘‘ভোট এলেই ওরা ঠিক করে, কাকে জেলে ঢোকাতে হবে, কার নামে চার্জশিট দিতে হবে, কাকে চোর বলতে হবে! লজ্জা করে না! আরজি কর মামলার এখনও সমাধান করতে পারেননি।’’

দেখুন আরও খবর: