বিদ্যুতের দাম আগামিদিনে সস্তা হয়ে যাবে, বললেন মমতা

কলকাতা: ‘বিদ্যুতের দাম অনেক সস্তা হয়ে যাবে’। বাজেট (West Bengal Budget 2025) পেশের পর সাংবাদিকের মুমোমুখি হয়ে বললেন মুখ্যমন্ত্রী। ২০২৬ এর বিধানসভা নির্বাচন (WB Assembly Election 2026)। ভোটের আগে শেষ পূর্ণাঙ্গ বাজেট (West Bengal Budget 2025) পেশ করল মমতা বন্দ্যোপাধ্যায়ের (Mamata Banerjee) সরকার। ২০২৬ এর বিধানসভা নির্বাচন (WB Assembly Election 2026)। ভোটের আগে শেষ পূর্ণাঙ্গ বাজেট (West Bengal Budget 2025) পেশ করল সরকার।এদিন মমতা বন্দ্যোপাধ্যায় (Mamata Banerjee) বলেন, আগামী দিন বিদ্যুতের দাম আরও সস্তা হয়ে যাবে। সেটা কীভাবে সম্ভব তারও জানালেন তিনি।

সিএসসির বিদ্যুতের দাম নিয়ে সাধারণ মানুষের মনে অভিযোগ রয়েছে। সেই বিষয়ে মুখ্যমন্ত্রী অবগত। আগামী বিধানসভা নির্বাচনের আগে সাধারণ মানুষের মন বুঝে জানালেন কমতে চলেছে বিদ্যুতের দাম। ভোটের আগে এই বক্তব্য যথেষ্ট তাৎপর্যপূর্ণ। খয়রাতি বাজেটের পথে হাঁটল না রাজ্য সরকার। স্বাস্থ্য, শিক্ষা, আবাস থেকে পথশ্রী— সব ক্ষেত্রেই বরাদ্দ বাড়ানো হল এ বারের বাজেটে। বড় বরাদ্দ ঘাটাল মাস্টার প্ল্যানের জন্য। ৪ শতাংশ হারে সরকারি কর্মীদের ডিএ বাড়ল। এদিনের মুখ্যমন্ত্রীর বক্তব্যে দেউচা-পচামির প্রসঙ্গ উঠে আসে। মুখ্যমন্ত্রীর কথায়, “দেউচা-পাচামি (Deucha pachami) গোটা বিশ্বের মধ্যে দ্বিতীয় বৃহত্তম কয়লা শিল্প। এর থেকে যে কয়লা পাব, তাতে ১০০ বছর যে বিদ্যুৎ তৈরি করব। যখন কয়লাটা উৎপাদিত হয়ে যাবে সেই পাওয়ারে আমাদের বিদ্যুতের দাম আগামিদিনে অনেক কমে যাবে। রাজ্য সরকার বিদ্যুতের দাম না বাড়ালেও, CESC বাড়ায়। মানুষকে অনেকটাই ভুগতে হয়। ওটা আমাদের হাতে নেই।

আরও পড়ুন: কেন্দ্র প্রতিশ্রুতি রাখে না, পূরণ করি আমরা, দাবি মমতার

মমতা বলেন, দেউচা পচামির জন্য যাদের জমি নেওয়া হয়েছে তাঁদের কর্মসংস্থান ইতিমধ্যে করে দিয়েছি।এখন আমাদের জমিতে কাজ হচ্ছে। যাঁরা জমি দিতে চাইবেন আমরা নেব। দেউচা পচামি’-র হাত ধরে লোডশেডিংয়ের সমস্যার সমাধান হবে। শুধু তাই নয়, ভবিষ্যত প্রজন্মেরও কর্মসংস্থান হবে। একশো বছর তাদের যাতে লোডশেডিং ফেস করতে না হয়…এবং বিদ্যুতের দাম যাতে না বাড়ে। স্বল্প মূল্যে যাতে বিদ্যুত পান তাই এই প্রোজেক্ট তৈরি করছি।

অন্য খবর দেখুন