২০২৬ এর নির্বাচনের ‘লক্ষ্য’ বেঁধে দিলেন অভিষেক

কলকাতা: তৃণমূলের মেগা বৈঠক থেকে ২০২৬ এর বিধানসভা নির্বাচনের (WB Assembly Election) টার্টেট বেঁধে দিলেন অভিষেক বন্দ্যোপাধ্যায় (Abhishek Banerjee)। ২১৫-এর বেশি আসন নিয়ে ছাব্বিশের ক্ষমতায় আসবেন মমতা বন্দ্যোপাধ্যায় দরাজ ঘোষণা অভিষেকের। এদিন তৃণমূলের সেকেন্ড ইন কমান্ড অভিষেকের গলায় আসন্ন নির্বাচনে জয়ী হয়ে ক্ষমতায় ফের নিয়ে আত্মবিশ্বাসের সুর শোনা গেল। তিনি বলেন ২০২৬-এর লড়াইয়ের জন্য আমাদের প্রস্তুত থাকতে হবে। আমরা বার বার ওদের গো-হারা হারিয়েছি।

অভিষেকের বক্তব্যে উঠে এল সন্দেশখালি-আরজি কর ইস্যু। অভিষেক বলেন, আপনারা দেখেছেন বিজেপি কীভাবে কলুষিত করেছে। বাংলাকে বদনাম করার জন্য সন্দেশখালির ঘটনা নিয়ে মিথ্যা প্রচার করেছে। বাংলাকে কলুষিত করার চক্রান্ত বিরোধীরা করেছিল। মানুষ লোকসভা ভোটে দেখিয়ে দিয়েছে। বিজেপির ১৮ টা আসন ছিল। কুৎসার কারণে ১২ টা আসনে নেমে এসেছে। আরজি কর নিয়ে বার বার মানুষকে ভুল বোঝানো হয়েছে। বাংলায় চক্রান্ত করা হয়েছে, এখনও চক্রান্ত চলছে। আমাদের দল-রাজ্যের ভাবমূর্তিকে ছোট করতে চায় এরা। আমরা বুকের রক্ত দিয়ে বাংলাকে আঁকড়ে রাখব।

আরও পড়ুন: মুকুল-শুভেন্দু , বেইমানদের আমিই চিহ্নিত করেছিলাম: অভিষেক

বিজেপিকে এজেন্সি খোঁচা দিয়ে অভিষেকের বললেন, “বিজেপির কাছে সিবিআই-ইডি-ইনকাম ট্যাক্স-সংবাদ মাধ্যমের একাংশ আছে। কিন্তু বুক দিয়ে আগলে রাখার মতো একজনও কর্মী তৈরি করতে পারেনি ওরা। ২০২১ থেকে একটা হলেও আসন বাড়াতে হবে। বিজেপি-সিপিএম-কংগ্রেসকে এক ছটাক জমিও ছাড়ব না। একাই লড়াই করব। ২১৫-এর বেশি আসন নিয়ে আমরা ২৬ ক্ষমতায় ফিরব। অভিষেক আরও বলেন, খবরে রটিয়ে দেওয়া হচ্ছে, আমি নাকি বিজেপিতে যাব। খবরের সব মিথ্যা। আমার গলা কেটে দিলে সেই কাটা গলা দিয়েও বেরোবে মমতা বন্দ্যোপাধ্যায় জিন্দাবাদ’।

প্রাথমিকে নিয়োগ দুর্নীতিতে সিবিআইয়ের চার্জশিটে তাঁর নাম প্রসঙ্গে অভিষেক বলেন,আমার বিরুদ্ধে নাকি সিবিআই চার্জশিট দিয়েছে। দু’জায়গায় খালি আমার নাম লিখেছে। কে অভিষেক কোথায় বাড়ি কোনও পরিচয় নেই। সিবিআই ভাববাচ্যে কথা বলছে। ওদের এই ভয় আমার ভাল লেগেছে। আমি কথা পাল্টাই না। আগেও বলেছিলাম, কেউ কোনও দুর্নীতি প্রমাণ করতে পারলে, ফাঁসির মঞ্চে চলে যাব।

অন্য খবর দেখুন