পুরুলিয়ায় হাতে কাগজ নিয়ে কী তথ্য দিলেন অভিষেক?

ওয়েবডেস্ক-  শিয়রে ভোট। পাখির চোখ ২০২৬ এর বিধানসভা নির্বাচন (2026 Assembly Election) । ‘রণসংকল্প সভা’ কে সামনে রেখে পুরুলিয়ার (Purulia) কাশীপুর (Kashipur) থেকে গর্জে উঠলে অভিষেক বন্দ্যোপাধ্যায় (Abhishek Banerjee) । এদিন অভিষেক মঞ্চ থেকে হাতে একটি কাগজ নিয়ে এক এক নাম পড়ে বলেন আগে সিপিএম করত, এখন বিজেপির দলে নাম লিখিয়ে বিজেপির জল্লাদ হয়েছে। নতুন বোতলে পুরনো মদ।

এদিন অভিষেক একে একে বিধানসভার নাম উল্লেখ করেন, যেখানে এসএফআই ও সিপিএম কর্মীরা দলত্যাগী হয়ে বিজেপিতে যোগদান করেছেন। এই সমস্ত সিপিএমের হার্মাদরা বিজেপিতে নাম লিখিয়েছেপুরুলিয়ার সার্বিক উন্নয়নকে বাধাপ্রাপ্ত করে মানুষকে বিভ্রান্ত করার জন্য। আগামীর নির্বাচন যারা দশবছর ধরে আমাদের নিপীড়িত, বঞ্চিত, লাঞ্ছিত, অত্যাচারিত, অবহেলিত, শাসিত করে রেখেছে তাদের উচিত শিক্ষা দেওয়ার নির্বাচন। আজকের এই জনসভা কার্যত জনসমুদ্রে পরিণত হয়েছে। এখনও লোক আসছে, মাঠে তিল ধারণে জায়গা নেই।

আমি একমাসের মধ্যে আবার পুরুলিয়ায় আসব। ৯টা বিধানসভাতেই যাব। যে অঞ্চলে আপনি বলবেন, সেই অঞ্চলে আপনাদের  কাঁধে কাঁধ মিলিয়ে লড়াই করব। কিন্তু যারা আমাদের অপমানিত করেছে, আমাদের সংস্কৃতিতে বাংলাদেশি বলে দাগিয়ে দিয়েছে, আমাদের ভাষাকে অপমানিত করেছে, এই ভোট তাদেরকে শিক্ষা দেওয়ার ভোট।

অভিষেক বলেন, এই নির্বাচন খালি মমতা বন্দ্যোপাধ্যায়কে চতুর্থবার জেতানোর জন্য নয়। ২০১১ সালে, ২০১৬, ২০২১ সালে তিনবার মমতা বন্দ্যোপাধ্যায় বাংলায় জিতেছেন, মুখ্যমন্ত্রী হয়ছেন। ২০২১ সালের নির্বাচন আমরা ২১৪ টা আসন পেয়েছিলাম, পুরুলিয়ায় প্রত্যাশিত ফল করতে পারিনি। আসন সংখ্যা বেড়েছে, কিন্তু সেই জয় আমাদের যে আনন্দ হওয়ার কথা ছিল, তা কোথায় যেন একটু ম্লান হয়ে গিয়েছিল, কারণ পুরুলিয়ার মানুষের ভালোবাসা আমরা পাইনি। আগামী নির্বাচনে দক্ষিণ ২৪ পরগনায় যেমন ৩১ এ ৩০ করে, পূর্ব বর্ধমান যে ১৬ এর ১৬ করে, হুগলি-হাওড়া যেমন একতরফা ভাবে তৃণমূলকে জেতায় ভালোবাসে, কৃতজ্ঞতার ঋণে বছরের পর বছর আবদ্ধ করে রাখে। পুরুলিয়ার মানুষকেও এবার দক্ষিণ ২৪ পরগনা ও হাওড়ার মানুষকে ছাপিয়ে যেতে হবে।

ডায়মন্ড হারবারের সাংসদ বলেন, এবার চতুর্থবার তৃণমূলের সরকার যখন হবে, অগ্রণী ভূমিকা যেন পুরুলিয়ার মানুষ পালন করে। মানবাজারের মানুষ করে, কাশীপুরের মানুষ করে, বাগমুণ্ডির মানুষ করে, রঘুনাথপুরের মানুষ করে, পাড়ায় করে। পাশে দুটি লোকসভা রয়েছে, একদিকে বাঁকুড়া একদিকে ঝাড়গ্রাম, বান্দোয়ান পড়ছে ঝাড়গ্রামে আর রঘুনাথ পড়ছে দুটিতেই তৃণমূলের জয়ের ব্যবধান রয়েছে। দুটোতেই তৃণমূলের লিড রয়েছে। আমরা দুটিতেই ভালো ফল করেছি।

আরও পড়ুন-  মেঘালয় রাজ্য প্রতিষ্ঠা দিবসে শুভেচ্ছা জানালেন মুখ্যমন্ত্রী ও অভিষেক  বন্দ্যোপাধ্যায়

অভিষেকের কটাক্ষ, ২০১৯ সালে যারা একবুক আশা নিয়ে বিজেপিকে ভোট দিয়েছিল জ্যোতির্ময় সিং মাহাতো, ২ লক্ষ ভোটে জিতেছিলেন। মানুষ ভেবেছিল ব্যাপক উন্নয়ন করবে মোদি সরকার। এর পর প্রথমেই গরীব মানুষের ১০০ দিনের কাজ বন্ধ করে দিল। আবাস যোজনার টাকা বন্ধ। জলের প্রকল্প চলছে, জল মিশন প্রকল্পের টাকা বন্ধ করে রেখেছে কেন্দ্র সরকার।  স্থানীয় বিজেপি সাংসদ জ্যোতির্ময় সিং মাহাতোকে চ্যালেঞ্জ ছুড়ে দিয়ে তিনি বলেন, ‘‘রিপোর্ট কার্ড নিয়ে আসুন। ১০-০ গোলে ভোকাট্টা করে মাঠের বাইরে পাঠাব।’’