মহালয়ার আগেই ফের বঙ্গে প্রধানমন্ত্রী, সভা নবদ্বীপে

ওয়েবডেস্ক- ২০২৬ এর বিধানসভা নির্বাচনকে (2026 Assemble Election) পাখির চোখ করে ফের বঙ্গ সফরে প্রধানমন্ত্রী নরেন্দ্র মোদি (Pm Narendra Modi)। গত কয়েকদিনে এই নিয়ে তিনবার বাংলায় এলেন প্রধানমন্ত্রী। বঙ্গ বিজেপি (Bjp) সূত্রে খবর, মহালয়ার (Mahalaya) আগেই বাংলায় আসছেন প্রধানমন্ত্রী।

বিগত কয়েকমাস ধরেই প্রধানমন্ত্রী আর স্বরাষ্ট্রমন্ত্রীর আসা যাওয়া চলছে। নির্বাচনী প্রচারকে সামনে রেখেই এই বছরের প্রায় মধ্যবর্তী সময় থেকেই বাংলায় আসা যাওয়া শুরু করেছেন তাঁরা। এবার পুজো উদ্বোধনে  বাংলায় আসার কথা স্বরাষ্ট্রমন্ত্রী অমিত শাহের (Amit Shah)। সল্টলেকের একটি পুজো উদ্বোধন করবেন তিনি।

গত বিধানসভা নির্বাচনে ৭৭ টি আসন জিতেছিল বিজেপি। পরবর্তীতে একাধিক বিধায়ক দলবদল করায় বাংলায় আসন সংখ্যা কমেছে পদ্মশিবিরের।  এবার বিধানসভা নির্বাচনে আসন বাড়াতে আদাজল খেয়ে মাঠে নেমে পড়েছে বিজেপি। বিজেপির কেন্দ্রীয় পর্যবেক্ষক এবং রাজ্য নেতৃত্ব সূত্রে খবর, ২০২৫ সালে প্রত্যেক সাংগঠনিক বিভাগে প্রধানমন্ত্রীর একটি করে জনসভা হবে। ইতিমধ্যেই তিনটি সভা করেছেন প্রধানমন্ত্রী। মহালয়ার আগে দিন ২০ সেপ্টেম্বর নবদ্বীপে একটি জনসভা করবেন প্রধানমন্ত্রী।

গত শুক্রবারই বঙ্গ সফরে এসেছিলেন প্রধানমন্ত্রী। মোট তিনটি মেট্রো রুটের উদ্বোধন করেন তিনি। পড়ুয়া ও পরিযায়ী শ্রমিকদের সঙ্গে মেট্রো সফরও করেন তিনি। দমদমে জনসভাও করেন।

আরও পড়ুন- বাংলাকে কুৎসা করার আগে কেন্দ্রের রিপোর্ট দেখুন : শোভনদেব

প্রসঙ্গত, রাজ্যের বাইরে বাংলাভাষী পরিযায়ী শ্রমিকদের উপর নির্যাতন বাড়ছে। সরব হয়েছেন মুখ্যমন্ত্রী মমতা বন্দ্যোপাধ্যায়। অপারেশন সিঁদুরকে সামনে রেখে পদ্ম শিবির যে মাইলেজ পেয়েছিল, পরিযায়ী শ্রমিকদের নির্যাতনে ফের ব্যাকফুটে বিজেপি। সেইসঙ্গে বাংলায় বঙ্গ বিজেপির মধ্যে দলীয় কোন্দল ক্রমশই স্পষ্ট হয়ে উঠছে। এবার প্রধানমন্ত্রীর সভায় ডাক পাননি দিলীপ ঘোষ ও লকেট চট্টোপাধ্যায়। ফলে সব মিলিয়ে নিজেদের ইমেজ তৈরি করতে পালা করে বঙ্গে আসছেন প্রধানমন্ত্রী ও স্বরাষ্ট্রমন্ত্রী।

দেখুন আরও খবর-